MAKRO ใจป๋า! ทุ่ม 3 พันล้านซื้อหุ้น 4 บริษัทผู้ดำเนินธุรกิจอาหารในตปท.
MAKRO ใจป๋า! ทุ่ม 3 พันล้านซื้อหุ้น 4 บริษัทผู้ดำเนินธุรกิจอาหารในตปท.
1 พ.ย. 2559

บริษัท สยามแม็คโคร จำกัด (มหาชน) หรือ MAKRO ระบุว่า บริษัท สยามฟูดเซอร์วิส จำกัด ซึ่งเป็นบริษัทย่อยที่บริษัทถือหุ้นทั้งหมด ได้เข้าลงนามในสัญญาซื้อขายหุ้นฉบับลงวันที่ 31 ต.ค.59 กับผู้ขาย ซึ่งไม่ใช่บุคคลที่เกี่ยวโยงกันของบริษัท (สัญญาซื้อขายหุ้น) เพื่อเข้าซื้อผลประโยชน์ในสัดส่วน 80% ในแต่ละบริษัท ซึ่งประกอบธุรกิจเกี่ยวกับการให้บริการด้านอาหาร ดังต่อไปนี้ Indoguna (Singapore) Pte Ltd ซึ่งเป็นบริษัทจดทะเบียนในสิงคโปร์ , Indoguna Dubai LLC บริษัทจดทะเบียนในสหรัฐอาหรับเอมิเรตส์
อีกทั้ง Lordly Company Limited บริษัทจดทะเบียนในฮ่องกง และ  Just Meat Company Limited บริษัทจดทะเบียนในฮ่องกง โดยมีมูลค่ารายการรวมทั้งสิ้นประมาณ 117.6 ล้านเหรียญดอลลาร์สิงคโปร์ หรือ 3,057.6 ล้านบาท
โดยแหล่งเงินทุนที่บริษัทจะใช้ในการเข้าซื้อผลประโยชน์ดังกล่าว ได้แก่ เงินทุนของบริษัทเอง และจากวงเงินสินเชื่อตามสัญญาให้การสนับสนุนทางการเงินกับสถาบันการเงิน
 
               
 